ઇરાકની સેનાએ જ્યારે આ છોકરાની ધરપકડ કરી ત્યારે તે એક ફૂટબોલ સ્ટેડિયમમાં ઘુસવાનો પ્રયત્ન કરતો હતો અને જ્યારે સુરક્ષા અધિકારીઓએ તેની તપાસ કરી તો એના શરીર પર બોમ્બ બાંધેલો મળી આવ્યો. આજથી લગભગ ત્રણ મહિના પહેલાં ઇરાકી સેનાએ આ છોકરાની ધરપકડ કરી હતી, જેનું નામ મોહમ્મદ અહમદ ઇસ્માઇલ છે. તેણે બાર્સિલોના ફૂટબોલ ટીમની જર્સી પહેરેલી હતી, જેના પર લિયોનેલ મેસીનું નામ લખેલું હતું.